Скица планираног часа

|  |  |
| --- | --- |
| Наставни предмет | Веронаука |
| Наставна јединица | Црква као заједница љубави и пут спасења |
| Корак 1 | На почетку часа са ученицима разговарам о љубави – кога и шта све волимо (људи, храна, пиће, животиње, боје, играчке, послове, предмете...). Затим разговарамо о томе да ли је у реду када нешто/неког не волимо. |
| Корак 2 | Ученицима дајем наставни листић на коме је нацртано срце. Њихов задатак је да срце поделе у онолико поља колико желе да нацртају особа које њима значе и које воле. Циљ је да нацртају своје ближње. |
| Корак 3 | Ученици слободно излажу своје радове и заједно коментаришемо. Сваки ученик појашњава зашто је одабрао баш то што је на цртежу. Такође разговарамо о томе да је у реду да свако од нас воли различите ствари и да треба да поштујемо одабир наших ближњих. |
| Корак 4 | Након тога наставник износи пано, на ком је претходно нацртан брод (симболика цркве из приче о Нојевој барци која је реализована на неком од претходних часова). Ученици на пано лепе своје цртеже, односно смештају их „у брод“. |
| Корак 5 | Разматрамо шта тај брод са путницима у њему симболише. Заједно долазимо до закључка да Нојева барка представља цркву, а људи у њој представљају верујуће људе. Барка плови путем спасења, односно путем Исуса Христа. Поредимо људе коју су били у Нојевој барци и људе који верују у Бога и који иду у цркву = ти људи су спасени. |

Прилози



*Наставни листић. Ученицима се даје срце које није подељено, како би они по сопственом нахођењу поделили срце.*

**

*Преузета скица Нојеве барке. Наставник треба да је прецрта на хамер.*

Приредила:

Славица Јовановић